钦定古今图书集成/明伦汇编/官常典/第723卷 > 僧真宝
## 钦定古今图书集成/明伦汇编/官常典/第723卷 > 僧真宝

按《宋史忠义传》：“真宝，代州人，为五台山僧正，学佛，能
外死生。靖康之扰，与其徒习武事于山中。钦宗召对便殿，眷赉隆缛。真宝还山，益聚兵助讨。州不守，敌众
大至，昼夜拒之，力不敌，寺舍尽焚。酋下令生致真宝，
至则抗词无挠，酋异之，不忍杀也，使郡守刘𫘦诱劝
百方，终不顾。且曰：‘吾法中有口回之罪，吾既许宋皇
帝以死，岂当妄言也’？”怡然受戮。北人闻见者叹异焉。